7. mars

7. mars er 66. dagur ársins (67. á hlaupári) samkvæmt gregoríska tímatalinu. 299 dagar eru eftir af árinu.

 Atburðir 
 1793 - Frakkland sagði Spáni stríð á hendur.
 1876 - Alexander Graham Bell fékk einkaleyfi á símanum.
 1902 - Sögufélag var stofnað á Íslandi.
 1912 - Roald Amundsen tilkynnti í fyrsta sinn opinberlega að leiðangur hans hefði komist á Suðurpólinn þann 14. desember 1911.
 1918 - Finnland gekk í bandalag með Þýskalandi.
 1922 - Ríkisstjórn Sigurðar Eggerz tók við völdum.
 1926 - Símtal á milli London og New York-borgar tókst í fyrsta sinn.
 1930 - Útvegsbanki Íslands var stofnaður sem arftaki Íslandsbanka (hins eldri).
 1931 - Stormur braut sjötíu símastaura á milli Reykjavíkur og Hafnarfjarðar.
 1944 - Fjórir fórust en 39 komust af er þrjú erlend skip strönduðu á söndunum í Vestur-Skaftafellssýslu.
 1968 - Fyrstu orrustunni í Sægon lauk í Víetnamstríðinu.
 1975 - Mannbjörg varð er flutningaskipið Hvassafell strandaði á Skjálfanda.
 1981 - Lagið „Af litlum neista“ sigraði Söngvakeppni sjónvarpsins þegar hún var haldin í fyrsta sinn.
 1986 - Landslið Íslands í handbolta varð í sjötta sætti á heimsmeistaramóti í Sviss og komst þar með á Ólympíuleikana árið 1988.
 1986 - Kvikmyndin Hálendingurinn var frumsýnd í Bretlandi.
 1987 - Lieyu-fjöldamorðin: Tævanski herinn myrti 19 óvopnaða flóttamenn frá Víetnam sem tóku land á eyjunni Litlu Kinmen.
 1989 - Íran sleit stjórnmálasambandi við Bretland vegna Söngva Satans.
 2001 - Sprenging í flugeldaverksmiðju í Fanglin í Kína varð tugum barna að bana. Börnin voru neydd til að búa til flugelda í skólanum.
 2001 - Sjö manns voru dæmd fyrir peningaþvætti í Héraðsdómi Reykjavíkur. Þetta var í fyrsta skipti sem dæmt var eftir lögum um peningaþvætti á Íslandi.
 2007 - Garuda Indonesia flug 200 hrapaði við Yogyakarta í Indónesíu með þeim afleiðingum að 20 farþegar og 1 áhafnarmeðlimur létust en 119 komust lífs af.
 2009 - Geimsjónaukanum Kepler var skotið á braut um Sól. Hann á að leita að reikistjörnum utan sólkerfisins.
 2009 - Tveir breskir hermenn voru skotnir til bana í Antrim-sýslu á Norður-Írlandi. Samtökin The Real IRA lýstu ábyrgð á hendur sér.
 2010 - Kathryn Bigelow var fyrsta konan sem hlaut Óskarsverðlaun fyrir bestu leikstjórn fyrir kvikmyndina Sprengjusveitin (The Hurt Locker).
 2021 - Íbúar í Sviss kusu að banna niqab og búrkur í þjóðaratkvæðagreiðslu með 51% meirihluta.

 Fædd 
 1663 - Tomaso Antonio Vitali, ítalskt tónskáld (d. 1745).
 1671 - Rob Roy MacGregor, skosk þjóðhetja (d. 1734).
 1678 - Filippo Juvarra, ítalskur arkitekt (d. 1736).
 1693 - Klemens 13. páfi (d. 1769).
 1872 - Piet Mondrian, hollenskur listmálari (d. 1944).
 1875 - Maurice Ravel, franskt tónskáld (d. 1937).
 1895 - Neco, brasilískur knattspyrnumaður (d. 1977).
 1904 - Reinhard Heydrich, yfirmaður öryggisþjónustu Þriðja ríkisins (d. 1942).
 1924 - Kōbō Abe, japanskt skáld (d. 1993).
 1953 - Helgi Þorgils Friðjónsson, íslenskur myndlistarmaður.
 1956 - Bryan Cranston, bandarískur leikari.
 1960 - Séra Stefán Jónasson, únitaraprestur í Winnipeg, Kanada.
 1960 - Kazuo Ozaki, japanskur knattspyrnumaður.
 1964 - Bret Easton Ellis, bandarískur rithöfundur.
 1970 - Rachel Weisz, bresk leikkona.
 1974 - Jenna Fischer, bandarísk leikkona.
 1975 - Audrey Marie Anderson, bandarísk leikkona.
 1977 - Jérôme Fernandez, franskur handknattleiksmaður.
 1980 - Laura Prepon, bandarísk leikkona.
 1980 - Murat Boz, tyrkneskur söngvari.
 1987 - Eleni Foureira, grísk söngkona.
 1991 - Quenten Martinus, knattspyrnumaður frá Curaçao.
 1994 - Jordan Pickford, enskur knattspyrnumaður.

 Dáin 
 322 f.Kr. - Aristóteles, grískur heimspekingur (f. 384 f.Kr.).
 161 - Antonínus Píus, rómverskur keisari (f. 86).
 1274 - Tómas af Aquino, ítalskur guðfræðingur (f. um 1225).
 1517 - María af Aragóníu, Portúgalsdrottning, kona Manúels 1. (f. 1482).
 1550 - Vilhjálmur 4., hertogi af Bæjaralandi (f. 1493).
 1625 - Johann Bayer, þýskur stjörnufræðingur (f. 1572).
 1724 - Innósentíus 13. páfi (f. 1655).
 1809 - Jean-Pierre Blanchard, franskur uppfinningamaður (f. 1753).
 1932 - Aristide Briand, franskur stjórnmálamaður (f. 1862).
 1933 - Stefán frá Hvítadal, íslenskt skáld (f. 1887).
 1949 - Samúel Eggertsson, íslenskur kortagerðarmaður (f. 1864).
 1959 - Arthur Cecil Pigou, breskur hagfræðingur (f. 1877).
 1978 - Svafa Þórleifsdóttir, íslenskur skólastjóri (f. 1886).
 1999 - Stanley Kubrick, bandarískur kvikmyndaleikstjóri (f. 1928).
 2000 - Hirokazu Ninomiya, japanskur knattspyrnumaður (f. 1917).
 2010 - Kenneth Dover, breskur fornfræðingur (f. 1920)

Flokkur:Mars